Wia dia einta oder andera wüssend hani jo no en 2€-Kurztrip id Schwiiz gmacht im November und woni denn wider uf Murcia cho bin hend mi 2 neui Mitbewohnerinna erwartet. Han scho vorher gwüsst dasses 2 Kolumbianerinna sind (Mutter+Tochter) woni aber nonid kennt han und ja muas ehrlich zuagäh: gad uh zfrieda bini jo nid gsi… Aber woni dia zwei denn kennaglernt han, hani scho bim ersta Idruck gmerkt, dass si cooli Lüt sind! D'Carmen (Muater) isch super, mega jung bliba und mit ihra schwätzi no vil. D'Fernanda (Tochter) isch taubstumm. Das erschwert d'Kommunikation ziemlich. Aber mit Händ (as paar Handzeicha hani scho glernt) und Füass und natürlich am Internet (chatta) gaht das tiptop! D'Carmen schaffet au nid so viel (will si sind illegal in Spania   ) drum gömer amigs zema go posta oder schwätzend oder mer kochend typischi Gricht füranand (Nebabi: ds kolumbianischa Essa isch zwar guat, aber für min Gschmack fast a biz z'gsund   ) Ja i chönt jetzt da no einiges an Gschichta verzella aber  dia sind eifach z'lang für dä Blog…Aber es isch uf jeda Fall uh spannend mit ihna zema z'wohna!